rejauldu/bengali-wikipedia huggingface dataset:
সোনাই নদী বাংলাদেশ-ভারতের একটি আন্তঃসীমান্ত নদী।  নদীটি বাংলাদেশের দক্ষিণ-পূর্বাঞ্চলের ব্রাহ্মণবাড়িয়া ও হবিগঞ্জ জেলার একটি নদী। নদীটির দৈর্ঘ্য ৩০ কিলোমিটার, গড় প্রস্থ ৪১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সোনাই নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ২৩।  অন্যান্য তথ্য নদীটির দৈর্ঘ্য ২৪ কিলোমিটার, প্রস্থ ২৫০ মিটার যা মনতলায় পরিমাপকৃত এবং গভীরতা ৫ মিটার। সোনাই নদীর অববাহিকার আয়তন ১২০ বর্গকিলোমিটার। নদীটিতে সারাবছর পানিপ্রবাহ থাকে। তবে জোয়ারভাটার প্রভাব থেকে সম্পূর্ণ মুক্ত এই নদী। তবে বর্ষায় সাধারণত দুকূল ছাপিয়ে বন্যার সৃষ্টি করে থাকে। কিন্তু শুষ্ক মৌসুমে পানিপ্রবাহ দারুণভাবে কমে যায়। কারণ বাংলাদেশের সীমানা পেরিয়ে ত্রিপুরার তেলিয়াপাড়া শহর ও তার পার্শ্ববর্তী এলাকায় ভারত পানি প্রত্যাহার করে নেয়।  উৎপত্তি ও প্রবাহ সোনাই নদী ভারতের ত্রিপুরা রাজ্যের পাহাড়ি অঞ্চল থেকে উৎপত্তি লাভ করে হবিগঞ্জ জেলার মাধবপুর উপজেলা দিয়ে বাংলাদেশে প্রবেশ করেছে। তারপর এটি মাধবপুর উপজেলার খাস্তি নদীতে পড়েছে। মাধবপুর নদীবন্দর এই সোনাই নদীর তীরে। এই নদী অববাহিকার চৌমুহনীতে রয়েছে এলজিইডি'র একটি রাবার ড্যাম প্রকল্প এবং বহড়াতেও আছে অনুরুপ প্রকল্প।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ৩৫৪।   আরও দেখুন   বাংলাদেশের নদীর তালিকা  পশ্চিমবঙ্গের নদনদীর তালিকা  বাংলাদেশের বড় নদীসমূহ  আন্তঃসীমান্ত নদী  তথ্যসূত্র  বিষয়শ্রেণী:এশিয়ার আন্তর্জাতিক নদী বিষয়শ্রেণী:ত্রিপুরার নদী বিষয়শ্রেণী:ভারতের নদী বিষয়শ্রেণী:ব্রাহ্মণবাড়িয়া জেলার নদী বিষয়শ্রেণী:হবিগঞ্জ জেলার নদী বিষয়শ্রেণী:মাধবপুর উপজেলা
রাজস্থলী সরকারি কলেজ বাংলাদেশের রাঙ্গামাটি জেলার রাজস্থলী উপজেলার অন্তর্গত একটি সরকারি শিক্ষা প্রতিষ্ঠান। ১৯৯৮ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট ও কিছু স্নাতক পর্যায়ের সার্টিফিকেট প্রদান করে।   বিবরণ  কলেজটি ১৯৯৮ সালে উচ্চ মাধ্যমিক কলেজ হিসেবে প্রতিষ্ঠিত হয় এবং ২০১৮ সালে এটি জতীয় করনের মাধ্যমে সরকারি কলেজ হিসেবে প্রতিষ্ঠিত হয়।   আরও দেখুন   তথ্যসূত্র    বহিঃসংযোগ   বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:রাঙ্গামাটি জেলার মহাবিদ্যালয়
মিলান (,  ,  , ; ) ইতালির দ্বিতীয় বৃহত্তম শহর এবং লোম্বারদিয়ার রাজধানী ও প্রধান শহর। ৩১শে জুলাই ২০০৯ সালের আদমশুমারি অনুসারে এর জনসংখ্যা ছিল ১,৩০৪,৯৭১ জন। ইতালির জনসংখ্যার ওপর ভিত্তি করে রোমের পরেই মিলানের স্থান। এটি অর্থনৈতিক এবং বাণিজ্যিকের দিক থেকে ইতালির অত্যন্ত গুরুত্বপূর্ণ একটি শহর।  ব্যুৎপত্তি  ইতিহাস  প্রাক-আধুনিক যুগ  প্রশাসনিক কার্যক্রম থাম্ব|249x249পিক্সেল|পালাজ্জো লম্বার্ডিয়া, লম্বার্ডির আঞ্চলিক সরকারের সদর দপ্তর মিলান হল মহানগরের নামানুসারে রাজধানী। প্রশাসনিক পুনর্গঠন সংক্রান্ত সর্বশেষ সরকারি স্বভাব অনুসারে, মিলানের শহুরে এলাকা ১৫ টি মহানগর পৌরসভার (সিটি মেট্রোপলিটেন) মধ্যে একটি, নতুন প্রশাসনিক সংস্থাগুলি ১ জানুয়ারী ২০১৫ থেকে সম্পূর্ণরূপে সক্রিয়।  পরিবেশ ও প্রকৃতি  শিক্ষাব্যাবস্থা  জলবায়ু  সংস্কৃতি  যোগাযোগব্যাবস্থা  অর্থনৈতিক গুরুত্ব  অন্যান্য   তথ্যসূত্র    বহিঃসংযোগ   ATM - Milan's Transportation Company  City of Milan - official Virtual Tour website  City of Milan - official website   Rete Metropolitana di Milano   The Milan Garden of the Righteous   বিষয়শ্রেণী:ইতালির শহর ও নগর বিষয়শ্রেণী:প্রাচীন নগর বিষয়শ্রেণী:খ্রিস্টপূর্ব ৬ষ্ঠ শতাব্দীতে প্রতিষ্ঠিত জনবহুল স্থান
কোনও কিছুর অপব্যবহার বা কোনও ব্যক্তির প্রতি দুর্ব্যবহার বলতে সেই বস্তুটির ব্যবহারে বা সেই ব্যক্তির সাথে আন্তঃক্রিয়ায় অন্যায় বা অনুচিত আচরণে লিপ্ত হওয়াকে বোঝায়, যা প্রায়শই কোনও ব্যক্তিগত লাভের আশায় করা হয়ে থাকে। অপব্যবহার বা দুর্ব্যবহারের অনেক রূপ থাকতে পারে, যেমন শারীরিক বা মৌখিক দুর্ব্যবহার, আঘাত, দৈহিক আক্রমণ, সীমালঙ্ঘন, ধর্ষণ, অন্যায় চর্চা, অপরাধ ও অন্যান্য ধরনের আক্রমণ, ইত্যাদি।   দার্শনিক কান্টের মতে অপর কোনও মানুষকে কোনও কিছু অর্জনের উপায় হিসেবে ব্যবহার করা নৈতিকভাবে ভুল; এই কান্টীয় ধারণাটির সাথে দুর্ব্যবহারের সম্পর্ক আছে। কিছু কিছু উৎসে দুর্ব্যবহার বা অপব্যবহারকে "সামাজিকভাবে নির্মিত" বলে বর্ণনা করা হয়েছে, অর্থাৎ ইতিহাসের বিভিন্ন পর্বে ও বিভিন্ন সমাজে ক্ষতিগ্রস্ত মানুষের যন্ত্রণার স্বীকৃতির পরিমাণ কম বা বেশি হতে পারে।   আরও দেখুন    পাদটীকা    তথ্যসূত্র    আরও পড়ুন    Macpherson, Michael Colin The psychology of abuse (1985) Search for this book:   Behera, Navnita Chadha Perpetuating the divide: Political abuse of history in South Asia journal Contemporary South Asia, Volume 5, Issue 2 July 1996, Pages 191–205  Birley, J. Political abuse of psychiatry Psychiatry, Volume 3, Issue 3, Pages 22–25  Bonnie, Richard J. Political Abuse of Psychiatry in the Soviet Union and in China: Complexities and Controversies J Am Acad Psychiatry Law 30:136–44, 2002  Zwi, AB. The political abuse of medicine and the challenge of opposing it. Soc Sci Med. 1987;25(6):649-57.   বহিঃসংযোগ        বিষয়শ্রেণী:দুর্ব্যবহার
ক্রিকেট প্যাভিলিয়ন হলো ক্রিকেট মাঠের একটি প্যাভিলিয়ন। এটি প্রধান ভবন যেখানে খেলোয়াড়রা সাধারণত তাদের পোশাক পরিবর্তন করে এবং সদস্য ও অন্যদের ক্রিকেট খেলা দেখার মূল অবস্থান। প্যাভিলিয়ন ছোট থেকে বড় মাঠ অনুযায়ী সাদামাটা এবং সম্পূর্ণরূপে ব্যবহারিক ভবন হতে পারে এবং টেস্ট ক্রিকেট খেলার কয়েকটি ঐতিহাসিক মাঠের কিছু চিত্তাকর্ষক ইমারত তাদের জৌলুস বাড়িয়ে তুলেছে।  ঐতিহাসিক প্যাভিলিয়ন লর্ডস ক্রিকেট গ্রাউন্ড এবং ওভালের প্যাভিলিয়ন সাধারণত ভিক্টোরিয়ান স্থাপত্য শৈলীর যা প্রায় বেশিরভাগ বিখ্যাত ইংলিশ মাঠে দেখা যায়। অক্সফোর্ডের ইউনিভার্সিটি পার্কের ক্রিকেট প্যাভিলিয়নের নকশা করেছেন শীর্ষস্থানীয় ভিক্টোরিয়ান স্থপতি স্যার টমাস গ্রাহাম জ্যাকসন। অন্যান্য বিখ্যাত ঐতিহাসিক প্যাভিলিয়নসমূহ হলো ওল্ড ট্র্যাফোর্ড এবং সিডনি ক্রিকেট গ্রাউন্ডের মেম্বারস প্যাভিলিয়ন। এটিতে প্রবেশাধিকার শুধুমাত্র সদস্যদের জন্য উন্মুক্ত। এর আসনগুলি কোন সদস্য বা খেলোয়াড়দের জন্য সংরক্ষিত। নিরাপত্তাজনিত কারণে কোন অসদস্য মেম্বারস প্যাভিলিয়নে প্রবেশের সুযোগ পায় না।  আধুনিক প্যাভিলিয়ন আধুনিক প্যাভিলিয়নের মধ্যে সবচেয়ে স্বতন্ত্র বৈশিষ্ট্যের হলো বারবাডোসের কেনসিংটন ওভালে স্যার গারফিল্ড সোবার্সের নামানুসারে প্যাভিলিয়ন। অন্যান্য আধুনিক প্যাভিলিয়নসমূহ হলো ইংল্যান্ডের রোজ বোল এবং ভারতের ব্র্যাবর্ন স্টেডিয়াম।  বিকল্প টি-টোয়েন্টি ক্রিকেটে প্যাভিলিয়নের পরিবর্তে সাধারণত ডাগআউট বা বেঞ্চ ব্যবহার করা হয়। ডাগআউট বা বেঞ্চ খেলার মাঠের একেবারে পাশে অবস্থিত, যাতে খেলোয়াড়রা প্যাভিলিয়নের তুলনায় খেলার মাঠে আরও দ্রুত প্রবেশ করতে এবং প্রস্থান করতে পারে, ফলে খেলাটি তার গঠনের দ্রুত গতি বজায় রাখতে পারে।   তথ্যসূত্র   প্যাভিলিয়ন প্যাভিলিয়ন
কামদাকিঙ্কর মুখোপাধ্যায়  (জন্ম ২৫ মার্চ ১৯০৮) ছিলেন একজন স্বাধীনতা সংগ্রামী এবং অল ইন্ডিয়া কংগ্রেস কমিটির সদস্য।  তিনি ১৯৫২ খ্রিস্টাব্দ থেকে ১৯৬৪ খ্রিস্টাব্দ পর্যন্ত পশ্চিমবঙ্গ বিধান পরিষদের সদস্য ছিলেন। তার স্ত্রী রাজলক্ষ্মী মুখোপাধ্যায় এবং তাদের দুই সন্তান। জ্যেষ্ঠপুত্র  প্রণব মুখোপাধ্যায় ছিলেন  ভারতের ত্রয়োদশ এবং প্রথম বাঙালি রাষ্ট্রপতি। অন্যজন হলেন পীযূষ মুখোপাধ্যায়। এছাড়া তার চার কন্যা সন্তান হলেন -  অন্নপূর্ণা বন্দ্যোপাধ্যায়,স্বাগতা দাস মুখোপাধ্যায়, ঝর্ণা ও কৃষ্ণা মুখোপাধ্যায়।   কামদাকিঙ্কর ১৯২০ খ্রিস্টাব্দ থেকে ভারতীয় জাতীয় কংগ্রেসের একজন সক্রিয় সদস্য ছিলেন। ব্রিটিশ শাসনকালে তিনি দশ বছর কারারুদ্ধ ছিলেন। এছাড়াও তিনি তিনি বীরভূম জেলা কংগ্রেস কমিটির সভাপতির পদও অলংকৃত করেছেন।Profile  at Ministry of External Affairs.   তথ্যসূত্র   বিষয়শ্রেণী:ভারতীয় স্বাধীনতা কর্মী বিষয়শ্রেণী:পশ্চিমবঙ্গ বিধান পরিষদের সদস্য বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:১৯০৮-এ জন্ম
আজিজা আবদেল-হালিম  () একজন মিশরীয়-অস্ট্রেলীয় শিক্ষাবিদ, শিক্ষিকা ও মুসলিম মহিলা জাতীয় নেটওয়ার্ক অস্ট্রেলিয়া (এমডব্লিউএনএনএ) এর প্রতিষ্ঠাতা।      প্রাথমিক জীবন ও শিক্ষা  আবদেল-হালিম মিশরে জন্মগ্রহণ করেন এবং দ্বিতীয় বিশ্বযুদ্ধের সময় আলেকজান্দ্রিয়ায় বেড়ে ওঠেন। তার বাবা-মা শিক্ষিত ছিলেন এবং আবদেল-হালিম বিশ্ববিদ্যালয় শিক্ষা অর্জন করেছিলেন। আবদেল-হালিম ঔপনিবেশিক ব্রিটেন থেকে মিশরের স্বাধীনতার জন্য মিছিল, ইয়ং ইজিপ্ট পার্টিতে যোগদান এবং একটি স্বাধীন ফিলিস্তিনকে সমর্থন করার মতো রাজনৈতিক কারণে জড়িত ছিলেন। রাষ্ট্রপতি জামাল আবদেল নাসেরের নীতির সমালোচনা করার জন্য আবদেল-হালিমের চাচাকে গ্রেপ্তার করা হয়েছিল এবং কারাগারে থাকাকালীন শারীরিক ও মানসিক আঘাত করা হয়েছিল।   আবদেল-হালিম ১৯৭০ সালে তার স্বামী ও দুই সন্তানকে নিয়ে অস্ট্রেলিয়ায় চলে আসেন।  ১৯৭৩ সালে, আবদেল-হালিম অন্যান্য মুসলিম নারীদের সাথে সংহতির প্রতীক হিসেবে হিজাব পরা শুরু করেন এবং তিনি এই বিবৃতি দিয়েছিলেন যে "আমি একজন মুসলিম নারী। যদি আপনি ইসলাম সম্পর্কে জানতে চান, তাহলে আমাকে জিজ্ঞাসা করুন।"    তথ্যসূত্র   বিষয়শ্রেণী:২০শ শতাব্দীতে জন্ম বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মেম্বার্স অব দি অর্ডার অব অস্ট্রেলিয়া বিষয়শ্রেণী:মুসলিম সক্রিয়কর্মী বিষয়শ্রেণী:সিডনির ব্যক্তি বিষয়শ্রেণী:আলেকজান্দ্রিয়ার ব্যক্তি বিষয়শ্রেণী:২১শ শতাব্দীর অস্ট্রেলীয় লেখিকা বিষয়শ্রেণী:অস্ট্রেলিয়ায় মিশরীয় অভিবাসী বিষয়শ্রেণী:২১শ শতাব্দীর অস্ট্রেলীয় অ-কল্পকাহিনী লেখক বিষয়শ্রেণী:অস্ট্রেলীয় নারী অধিকার কর্মী বিষয়শ্রেণী:২০শ শতাব্দীর অস্ট্রেলীয় শিক্ষাবিদ বিষয়শ্রেণী:২০শ শতাব্দীর অস্ট্রেলীয় নারী শিক্ষাবিদ বিষয়শ্রেণী:অস্ট্রেলীয় মুসলিম
ভারতের উত্তর পূর্বে অবস্থিত অরুণাচল প্রদেশ রাজ্যের ২৫ টি জেলার মধ্যে একটি নিম্ন সিয়াং জেলা৷ নতুন জেলাটি পুর্বতন পূর্ব সিয়াং জেলা ও পশ্চিম সিয়াং জেলা থেকে গঠন করা হয়৷ ৫ই আশ্বিন ১৪২৪ বঙ্গাব্দে (২২শে সেপ্টেম্বর ২০১৭ খ্রিষ্টাব্দ) রাজ্যের ২২তম জেলা হিসাবে এই জেলাটির নাম আনুষ্ঠানিকভাবে ঘোষণা করা হয়৷ ইতিহাস ৭ই চৈত্র ১৪১৯ বঙ্গাব্দে (২১শে মার্চ ২০১৩ খ্রিষ্টাব্দ) অরুণাচল প্রদেশের মুখ্যমন্ত্রী নাবাম তুকি পূর্ব ও পশ্চিম সিয়াং জেলা থেকে নিম্ন সিয়াং জেলা গঠনের অনুমোদন দেন৷ অবস্থান জনসংখ্যার উপাত্ত জেলাটি অন্তিম ২০১১ জনগণনা-পরবর্তী সময়ে গঠন করা হয়েছে ফলে নবগঠিত জেলাটি সম্পর্কে নিখুঁত তথ্য অমিল৷ ২০১১ তহশিলভিত্তিক গণনা অনুসারে জেলাটির জনসংখ্যা ২২৬৩০ জন৷ ভাষা প্রশাসনিক বিভাগ   তথ্যসূত্র   বিষয়শ্রেণী:অরুণাচল প্রদেশের জেলা বিষয়শ্রেণী:নিম্ন সিয়াং জেলা বিষয়শ্রেণী:২০১৩-এ অরুণাচল প্রদেশে প্রতিষ্ঠিত
ব্রহ্মাণাপাল্লি বালাইয়াহ একজন ভারতীয় রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। ১৯৭৮ সালে তিনি কামারেড্ডি থেকে অন্ধ্রপ্রদেশ বিধানসভার সদস্য হিসেবে নির্বাচিত হয়েছিলেন। তিনি হৃদরোগে আক্রান্ত হয়ে ২০১৯ সালের ২১ ফেব্রুয়ারি মৃত্যুবরণ করেন।  তথ্যসূত্র  বিষয়শ্রেণী:১৯৩০-এ জন্ম বিষয়শ্রেণী:২০১৯-এ মৃত্যু বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:অন্ধ্রপ্রদেশ বিধানসভার সদস্য বিষয়শ্রেণী:অন্ধ্রপ্রদেশের ভারতীয় জাতীয় কংগ্রেসের রাজনীতিবিদ
নাঙ্গলকোট বাংলাদেশের দক্ষিণাঞ্চলের চট্টগ্রাম বিভাগের অন্তর্গত কুমিল্লা জেলায় অবস্থিত একটি শহর। প্রশাসনিকভাবে শহরটি নাঙ্গলকোট উপজেলার সদর। শহরটি নাঙ্গলকোট উপজেলার বৃহত্তম শহরাঞ্চল।    জনসংখ্যা বাংলাদেশ আদমশুমারী ২০১১ অনুযায়ী নাঙ্গলকোট শহরের মোট জনসংখ্যা ২৬,৭১৯  জন যার মধ্যে ১২,৯৬৬ জন পুরুষ এবং ১৩,৭৫৩ জন নারী। এ শহরের পুরুষ এবং নারী অনুপাত ৯৪। শহরে মোট হোল্ডিং সংখ্যা রয়েছে ৫,১৯৪টি।  ভৌগোলিক উপাত্ত শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১১.৪ মিটার।  প্রশাসন ২০০২ সালে নাঙ্গলকোট শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে নাঙ্গলকোট পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৩১টি মহল্লায় বিভক্ত । ১৩.০৬ বর্গ কি.মি. আয়তনের নাঙ্গলকোট শহর এলাকাটি নাঙ্গলকোট পৌরসভা দ্বারা পরিচালিত হয়।  শিক্ষা ব্যবস্থা নাঙ্গলকোট শহরের স্বাক্ষরতার হার হলো শতকরা ৫২.৬ ভাগ।  তথ্যসূত্র  বিষয়শ্রেণী:বাংলাদেশের শহর বিষয়শ্রেণী:চট্টগ্রাম বিভাগের জনবহুল স্থান
অ্যাবরদিন (; , ;  ; ) স্কটল্যান্ডের উত্তর-পূর্বাঞ্চলীয় উপকূলবর্তী একটি শহর। উত্তর সাগরের ডি ও ডন নদীর মিলনস্থলে এ শহরের অবস্থান। উত্তরাঞ্চলীয় স্কটল্যান্ডের প্রধান শিল্পকেন্দ্র স্থান। একসময় এ শহরটি গ্রাম্পিয়ন অঞ্চলের রাজধানী ছিল। গ্ল্যাসগো ও এডিনবরার পর এটি স্কটল্যান্ডের তৃতীয় বৃহত্তম জনবহুল শহর হিসেবে পরিচিত। স্কটল্যান্ডের ৩২টি স্থানীয় সরকার পরিষদের এটি অন্যতম। যুক্তরাজ্যের ৩৭তম পরিকল্পিত অঞ্চল অ্যাবরদিনের জনসংখ্যা ২২০,৪২০। এছাড়াও, এটি গুরুত্বপূর্ণ সমুদ্রবন্দর ও দেশের সর্ববৃহৎ মৎস্য বন্দর।   ইতিহাস  প্রায় আট হাজার বছর পূর্ব অ্যাবরদিনে জনবসতি গড়ে উঠেছে। ডি ও ডন নদীর প্রবেশ মুখে প্রাচীন ঐতিহাসিক গ্রামগুলো প্রতিষ্ঠা পায়।  গ্রানাইট পাথর দিয়ে তৈরি ভবনের জন্য বিখ্যাত হয়ে রয়েছে অ্যাবরদিন। অষ্টাদশ শতকের মধ্যবর্তী সময় থেকে বিংশ শতাব্দীর মধ্যবর্তী সময় পর্যন্ত অ্যাবরদিনের ভবনগুলো স্থানীয় ধূসর গ্রানাইট দিয়ে তৈরি করা হয়েছে। এতে উচ্চ পর্যায়ের অভ্র উপাদান রয়েছে। এ শহরটি স্বর্ণবালু দিয়ে তৈরি রৌপ্য শহর হিসেবে ডাকা হয়ে থাকে। এছাড়াও, শহরটি গ্রানাইট সিটি কিংবা গ্রে সিটি নামে পরিচিত। ১০ ফেব্রুয়ারি, ১৪৯৫ তারিখে বিশপ উইলিয়াম এলফিনস্টোন কর্তৃক অ্যাবরদিন বিশ্ববিদ্যালয় প্রতিষ্ঠিত হয়। ১৯১০ সালে রবার্ট গর্ডন বিশ্ববিদ্যালয় প্রতিষ্ঠিত হলেও অষ্টাদশ শতকের সাথে এ বিশ্ববিদ্যালয়টি জড়িত।  ১৯৭০-এর দশকে অ্যাবরদিনের উপত্যকার সুযোগ-সুবিধা বৃদ্ধির পরিকল্পনা নেয়া হয়। এরফলে এ শহরটি উত্তর সাগরের পেট্রোলিয়াম শিল্পকারখানার প্রধান কেন্দ্রবিন্দু হয়ে উঠে। এ সময়ে উত্তর সাগরে তৈলক্ষেত্রের আবিষ্কার হয়। এ প্রেক্ষিতে অ্যাবরদিন ইউরোপের তৈল রাজধানী বা ইউরোপের জ্বালানী রাজধানীরও মর্যাদা পায়। রাসায়নিক দ্রব্যাদি, যন্ত্রাংশ, বস্ত্রশিল্প ও কাগজ প্রস্তুতকারী শহরের মর্যাদা পায়। দীর্ঘ বালুকাময় উপকূলে পর্যটন কেন্দ্র হিসেবেও এর পরিচয় রয়েছে।   তথ্যসূত্র    আরও পড়ুন          বহিঃসংযোগ    Aberdeen City Council   Aberdeen Facts  Aberdeen pictures  Aberdeen University Debater  A collection of historic maps of Aberdeen from the 1660s onward at National Library of Scotland  A selection of archive films relating to Aberdeen  at the Scottish Screen Archive  Engraving of Aberdeen in 1693  by John Slezer at National Library of Scotland      বিষয়শ্রেণী:স্কটল্যান্ডের বন্দর নগর ও শহর বিষয়শ্রেণী:স্কটল্যান্ডের শহর
গোবিন্দ মন্দির বা রাধা গোবিন্দ মন্দির বাংলাদেশের সিরাজগঞ্জ জেলার তাড়াশ উপজেলায় অবস্থিত। এই মন্দিরের স্থাপত্যশৈলী এবং সৌন্দর্য অসাধারণ। এটি দেশের দ্বিতীয় বৃহত্তম মন্দির। মন্দিরটি আজও সনাতন ধর্মাবলম্বীদের পূজা-অর্চনা ও দেশি- বিদেশি পর্যটকদের পদচারণয় মুখরিত।  ইতিহাস তাড়াশের জমিদার বনওয়ারী লাল রায় বাহাদুর ১১০৫ বঙ্গাব্দে এই মন্দিরটি তৈরি করেন।  বর্ণনা মন্দিরটি চারকোণীয় ও দ্বিতল । মন্দিরটি গড়ে উঠেছে দুই একর ছয় শতক জায়গা নিয়ে। এর দৈর্ঘ্য প্রায় ৩০০ ফুট, প্রস্থ প্রায় ১৮০ ফুট, উচ্চতা প্রায় ৬০ ফুট। মন্দিরের ভেতরে কারুকার্য করা ২৫টি গোলাকার স্তম্ভ আছে।মন্দিরের পূজার বেদী কালো পাথর দিয়ে তৈরি ।  মন্দিরে রাধা-গোবিন্দ, বাসুদেব, গৌর-নিতাই ও নারায়ণ শিলা মূর্তি আছে। মন্দিরে নিত্য পূজা দিতে আসেন  সনাতন ধর্মাবলম্বীরা।  উৎসব মন্দিরে ঝুলন পূর্ণিমা, দুগ্ধ জলস্নান উৎসব, দূর্গাপূজা, অন্ন‌কূট বা গোবর্ধন পূজা , অষ্টপ্রহর নামকীর্তন, গোষ্ঠ যাত্রা, লক্ষ্মী ও সরস্বতী পূজা ইত্যাদি হয়। দেশের বিভিন্ন জায়গা থেকে হাজার হাজার মানুষ এই মন্দিরে আসে।  তথ্যসূত্র  বিষয়শ্রেণী:রাধাকৃষ্ণ মন্দির বিষয়শ্রেণী:সিরাজগঞ্জ জেলার হিন্দু মন্দির বিষয়শ্রেণী:১৭শ শতাব্দীর হিন্দু মন্দির
thumb|বাঁশের লাঠির বাণ্ডিল লাঠি বলতে সাধারণতঃ কাঠের চিকন ১-২ ইঞ্চি ব্যাসের ও ২-৫/৬ ফুট লম্বা দণ্ডকে বুঝানো হয়ে থাকে। গাছের সোজা ডালসমূহকে ও অনেক সময় লাঠির আকৃতির কাছাকাছি দেখায় বলে লাঠি বলা হয়। এটি একধরনের যন্ত্র বিশেষ বলা যায়, কাজের সুবিধা বা কোন কোন কাজে (লেপ তোষক তৈরি করায়) এটি সরাসরি ব্যবহার হয়। তবে মারামারিতে এবং খেলায় ও লাঠির ব্যবহার হতে দেখা যায়।  লাঠি চালনায় দক্ষ কিংবা লাঠি দ্বারা মারামারি করতে পটু কিংবা লাঠি চালনা দ্বারা যারা জীবিকা অর্জন করে, তিনি/তাঁরা লেঠেল বা লাঠিয়াল নামে পরিচিতি পান।ব্যবহারিক বাংলা অভিধান, ডক্টর মুহম্মদ এনামুল হক, বাংলা একাডেমী, ১২শ সংস্করণ, ২০১০, ঢাকা, পৃ. ১০৫৩   চিত্রশালা    তথ্যসূত্র   বিষয়শ্রেণী:যন্ত্র
thumb|right|ফের্ডিনান্ড ২ ফের্ডিনান্ড ২ (লাতিন ভাষায়: Ferdinand II) (৯ই জুলাই, ১৫৭৮ - ১৫ই ফেব্রুয়ারি, ১৬৩৭) ছিলেন পুণ্য রোমান সম্রাজ্যের সম্রাট, হাউজ অফ হাবসবুর্গ-এর (অস্ট্রিয়ার সবচেয়ে সম্ভ্রান্ত রাজবংশ) সদস্য, বোহেমিয়ার রাজা এবং হাঙ্গেরির রাজা। তারা বাবা স্টিরিয়ার আর্কডিউক চার্লস (মৃত্যু: ১৫৯০) এবং মা বাভারিয়ার ডিউক আলবার্ট ৪-এর কন্যা মারিয়া। তিনি বর্তমান অস্ট্রিয়ার গ্রাৎস শহরে জন্মগ্রহণ করেন এবং জেসুইটদের কাছ থেকে শিক্ষা গ্রহণ করেন। ইংগোলস্টাট বিশ্ববিদ্যালয় থেকে পড়াশোনা শেষ করেন এবং কাউন্টার-রিফর্মেশনের অন্যতম চরিত্রে পরিণত হয়েছিলেন। ১৫৯৬ সালে স্টিরিয়া, কারিনথিয়া এবং কার্নিওলার শাসনভার গ্রহণ করেন। ইতালি থেকে ঘুরে আসার পর প্রোটেস্ট্যান্টবাদীদের বিরুদ্ধে একটি সংঘটিত আক্রমণ শুরু করেন। উল্লেখ্য, তার বাবার সময় অন্তত তিনটি আর্কডুকিতে প্রোটেস্ট্যান্টরা প্রভাব বিস্তার করে ফেলেছিল।  তুর্কীদের কাছ থেকে কিছুটা বাঁধার সম্মুখীন হলেও ফের্ডিনান্ড হাল ছাড়েননি। এমনকি নিজের শাসনাধীন অঞ্চলগুলোর কল্যাণের কথা না ভেবে তিনি প্রোটেস্ট্যান্টদের বিতারিত করতে থাকেন, তাদের সামনে দুটি পথ খোলা ছিল: হয় ক্যাথলিকবাদে ধর্মান্তর নয়তো পুণ্য রোমান সম্রাজ্য থেকে নির্বাসন। প্রোটেস্ট্যান্ট উপাসনা পুরোপুরি নিষিদ্ধ করেছিলেন। অবশ্য তিনি নিজের রাজবংশের কথা ভোলেননি। তার হাবসবুর্গ পরিবারের সদস্যরা সম্রাজ্যকে নিজেদের পারিবারিক সম্পত্তি মনে করতো। ১৬০৬ সালে তিনি পরিবারের অনেকের সাথে মিলে অলস রুডলফ ২-এর পরিবর্তে মাটিয়াসকে পরিবারের প্রধান হিসেবে ঘোষণা করেন। পরবর্তীতে অবশ্য রুডলফ ২ ও মাটিয়াসের দ্বন্দ্বের সময় তার ভূমিকা অস্পষ্ট ছিল।Ferdinand II of Bavaria , Encyclopædia Britannica Eleventh Edition, 1911   তথ্যসূত্র   বিষয়শ্রেণী:পবিত্র রোমান সাম্রাজ্য বিষয়শ্রেণী:হাঙ্গেরির রাজা বিষয়শ্রেণী:১৫৭৮-এ জন্ম বিষয়শ্রেণী:১৬৩৭-এ মৃত্যু বিষয়শ্রেণী:১৭শ শতাব্দীর পবিত্র রোমান সম্রাট বিষয়শ্রেণী:১৭শ শতাব্দীর বোহেমিয়ার রাজশাসক বিষয়শ্রেণী:১৭শ শতাব্দীর হাঙ্গেরীয় রাজশাসক বিষয়শ্রেণী:ক্রোয়েশিয়ার রাজা
নিকোলাস কেজ () (জন্ম: ৭ জানুয়ারি, ১৯৬৪)According to the State of California. California Birth Index, 1905 -1995 . Center for Health Statistics, California Department of Health Services, Sacramento, California. হচ্ছে একজন মার্কিন অভিনেতা। তিনি অভিনয়কে তার পেশা হিসেবে নিতেই আগ্রহী ছিলেন, এবং অভিনয়ে তার টেলিভিশন অভিষেক হয় ১৯৮১ সালে। খারাপ বা বখাটে ছেলে ধরনের বিভিন্ন চরিত্রে অভিনয় করে কেজ অনেক পুরস্কার লাভ করেছেন। এরমধ্যে আছে ১৯৮৯ সালে লিভিং লাস ভেগাস চলচ্চিত্রে অভিনয়ের জন্য সেরা অভিনেতা বিভাগে ইন্ডিপেন্ডেন্ট স্পিরিট পুরস্কার ও একাডেমি পুরস্কার জয়। এছাড়াও সাম্প্রতিককালে অ্যাডাপশন. চলচ্চিত্রে অভিনয়ের জন্য তিনি সেরা অভিনেতা বিভাগে টরেন্টো ফিল্ম ক্রিটিক্‌স পুরস্কার লাভ করেছেন।  এখন পর্যন্ত কেজ ৬০টিরও বেশি চলচ্চিত্রে অভিনয় করেছেন। তার উল্লেখযোগ্য চলচ্চিত্রগুলোর মধ্যে আছে ফেইস/অফ (১৯৯৭), ঘোস্ট রাইডার (২০০৭), এবং ন্যাশনাল ট্রেজার (২০০৪)। ব্যক্তিগত জীবনে কেজ বিয়ে করেছেন তিনবার। যথাক্রমে প্যাট্রিসিয়া আরকেট, লিসা মারি প্রেসলি, এবং অ্যালিস কিমকে। প্রথম দুজনের সাথে বিচ্ছেদ হয়ে গেলেও বর্তমানে তিনি অ্যালিস কিম কেজের সাথে বিবাহিত।  তিনি পড়াশোনা করেছেন যুক্তরাষ্ট্রের লস অ্যাঞ্জেলসের বেভারলি হিল্‌স হাই স্কুলে।   তথ্যসূত্র    বহিঃসংযোগ        World Trade Center Interview with Nicolas Cage  From IGN FilmForce  Nicolas Cage Ghost Rider video interview with stv.tv/movies  বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:কোপলা পরিবার বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন চলচ্চিত্র প্রযোজক বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী বিষয়শ্রেণী:শ্রেষ্ঠ অভিনেতা বিভাগে ন্যাশনাল বোর্ড অব রিভিউ পুরস্কার বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার (সেরা অভিনেতা - চলচ্চিত্র) বিজয়ী বিষয়শ্রেণী:মার্কিন কণ্ঠাভিনেতা বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:পোলীয় বংশোদ্ভূত মার্কিন ব্যক্তি বিষয়শ্রেণী:আর্কেট পরিবার বিষয়শ্রেণী:মার্কিন খ্রিস্টান
thumb| স্বাদু পানি, সুপেয় পানি বা মিঠা পানি এক ধরনের পানি যাতে লবণ নেই,  অথবা থাকলেও তাতে লবণের পরিমাণ খুবই কম। প্রাকৃতিকভাবে সৃষ্ট জলপ্রপাত, হ্রদ, নদী, তুষারপাত, বরফ ইত্যাদি পানিবাহী মাধ্যমগুলো স্বাদু পানির প্রধান উৎসস্থল। মানুষ তৃষ্ণা নিবারণের উদ্দেশ্যে যে পানি পান করে, তা-ই স্বাদু পানি নামে পরিচিত। সাগর, মহাসাগরের পানিতে প্রচুর লবণাক্ততা রয়েছে এবং ঐ পানি পান করার উপযোগী নয়। তবে মানুষ যা পান করে, তার সবগুলো উৎসই স্বাদু পানি হিসেবে স্বীকৃত নয়। কারণ ঐ ধরনের স্বাদু পানি পরিষ্কার ও নিরাপদ নয়; পানির সাথে ক্ষতিকর ব্যাক্টেরিয়ার ন্যায় অণুজীব লুকায়িত অবস্থায় থাকতে পারে। পানির তেষ্টা মেটালেও তা পরবর্তীতে মারাত্মক রোগের কারণ হতে পারে। মানুষ যে পানি পান করে তা নিরাপদ ও রোগ-জীবাণুমুক্ত এবং তা বোতলজাত হয়ে থাকে। মিষ্ট পানি বলতে স্বাদু পানি কেই বুঝায় যা নোনতা জলের বিপরীতচিত্র।"sweet-water, n.", Oxford English Dictionary, Second edition (Online version November 2010. ed.), 1989, retrieved 16 February 2011   সংজ্ঞার্থ নিরূপণ  যে পানিতে দ্রবীভূত অবস্থায় লবণাক্ততার মাত্রা ৫০০ পিপিএম বা এক মিলিয়নের পাঁচশত ভাগের চেয়ে কম থাকলে তা স্বাদু পানি হিসেবে বিবেচিত হয়। পানিতে দ্রবীভূত অবস্থায় লবণের পরিমাণ স্বাদু পানি ঈষৎলোনা পানি লবণাক্ত পানি সোডিয়াম লবণ < ০.০৫% ০.০৫% – ৩% ৩% – ৫% > ৫% আবার অন্য তথ্য মোতাবেক যদি পানিতে লবণাক্ততার মাত্রা এক মিলিয়নের এক হাজার থেকে তিন হাজার ভাগ থাকে তবে তা স্বাদুপানি হিসেবে ধরা হবে।   পানি ব্যবস্থাপনা  জীববৈচিত্র্য রক্ষার্থে পৃথিবীর সকল প্রকার প্রাণীর জীবনধারনে পানি অতীব গুরুত্বপূর্ণ ভূমিকা পালন করে। কিছু প্রজাতির পশু-প্রাণী লবণাক্ত পানি পান করে জীবনধারন করলেও উদ্ভিদ জগতসহ অধিকাংশ প্রজাতিই সুপেয় পানির উপর নির্ভরশীল। অধিকাংশ স্তন্যপায়ী প্রাণীই স্বাদু পানি পান করে জীববৈচিত্র্য রক্ষা করে থাকে। ব্যতিক্রম হিসেবে রয়েছে মরুভূমির কিছু ইঁদুরজাতীয় স্তন্যপায়ী প্রাণী, যারা পানি পান না করেও জীবনধারন করতে পারে।  পৃথিবীতে প্রাপ্ত সকল ধরনের পানির মধ্যে লবণাক্ত পানির পরিমাণই সর্বাধিক। মহাসাগর, সাগর এবং ভূ-গর্ভস্থ পানিতে লবণাক্ততার পরিমাণ প্রায় ৯৭ শতাংশ। মাত্র ২.৫% থেকে ২.৭৫% পানি সুপেয় পানির মর্যাদা পেয়েছে। তন্মধ্যে আবার ১.৭৫% থেকে ২% বরফ, তুষার, হিমবাহে বিদ্যমান রয়েছে। ভূ-গর্ভস্থ পানির স্তর এবং মাটিতে ০.৭% থেকে ০.৮% মিষ্ট পানি রয়েছে। এছাড়াও, ০.০১ শতাংশেরও কম হ্রদ, নদী, খাল-বিল, জলাভূমিতে আছে।Physicalgeography.net স্বাদুপানির ৮৭ শতাংশ হ্রদগুলোতেই বিদ্যমান। তন্মধ্যে - ২৯% আফ্রিকার হ্রদ, ২৩% রাশিয়ার বৈকাল হ্রদ এবং ১৪% বিশ্বের অন্যান্য হ্রদে রয়েছে। জলাশয়ের মাঝে পরিবেশের ভারসাম্য বজায় রক্ষার্থে নদ-নদীগুলোয় স্বল্প পরিমাণে সুপেয় পানি রয়েছে। এক্ষেত্রে আমাজন নদী অগ্রণী ভূমিকা পালন করছে। এছাড়াও, বায়ুমণ্ডলে ০.০৪% সুপেয় পানি বাষ্পাকারে ভাসমান অবস্থায় আছে।Gleick, Peter; et al. (1996). Stephen H. Schneider. ed. Encyclopedia of Climate and Weather. Oxford University Press বিশ্বের অধিকাংশ স্বাদু পানিকেই হিমায়িত অবস্থায় বরফপ্রাচীরে আছে। অনেক দেশের এলাকাই সুপেয় পানির অভাবে গুরুতর সমস্যা ভুগছে, পরিবেশের ভারসাম্য নষ্টসহ মরুভূমি হয়ে যাচ্ছে।   তথ্যসূত্র   আরও দেখুন  পানীয় জল  বিষয়শ্রেণী:জলজ বাস্তুসংস্থান বিষয়শ্রেণী:স্বাদু জল বিষয়শ্রেণী:জলানুসন্ধান বিদ্যা বিষয়শ্রেণী:জলবিজ্ঞান বিষয়শ্রেণী:পানি সরবরাহ
লক্ষীনারায়ণের পুকুর বাংলাদেশের মাগুরার মহম্মদপুর উপজেলায় অবস্থিত সপ্তদশ শতাব্দীর একটি প্রাচীন পুকুর। যা মহম্মদপুরে রাজা সীতারাম রায়ের আমলের অন্যতম কীর্তি বলে মনে করা হয়।   পুকুরের বিশেষত্ব  আকারের মাঝারি রকমের পুকুরটি উত্তর-দক্ষিণে লম্বা। পুকুরের চারদিকের পাড় একেবারে উপর থেকে পানির গভীরে তলা পর্যন্ত সান বাধানো মানে পাকা করা। এমন কি পুকুরের তলদেশও পাকা। পুকুরের তলদেশে সাত-আটটি কুয়ো দিয়ে পানি উঠে পুকুরটি জলে পূর্ণ থাকে।যশোর-খুলনার ইতিহাস, সতীশচন্দ্র মিত্র বাংলাদেশের যশোরের চাঁচড়ার রাজবাড়ি এলাকায় দুধ সাগর নামে আরও একটি পুকুরে এমন ইটের গাথুনি দিয়ে পাড় বাধাঁনো পুকুরের সন্ধান পাওয়া গেছে, তবে সেটি এ পুকুরের চেয়ে আকারে ছোট। লক্ষীনারায়ণের পুকুর, খন্দকার মাহমুদুল হাসান, অন্য আলো, দৈনিক প্রথম আলো, পৃষ্ঠা ২, জানুয়ারি ১৮, ২০০৮। লক্ষীনারায়ণের পুকুরের সাথে এর মূল পার্থক্য হচ্ছে লক্ষীনারায়ণের পুকুরের পাড়ের প্রাচীর দুই ধাপে নির্মিত। যা এখনো শনাক্ত করা যায়। এ দুই ধাপের উপর এবং নিচ তলাতে ছিল অনেক কুলুঙ্গি। কুলুঙ্গিগুলো পরস্পর থেকে কয়েক হাত দূরে দূরে রয়েছে। রাজা সীতারামের আমলে এই কুলুঙ্গি গুলোতে প্রদীপ জ্বালানো হতো। আর গোটা পুকুরের জলে প্রতিবিম্ব তৈরি হয়ে এক নৈশর্গিক দৃশ্যের অবতারণা হত।  পুকুরের দুই দিকে দুইটি ইমারত ছিল যা এখন নিশ্চিহ্ন প্রায়। এর একটি হল, আট কোণাকার শিবমন্দির। অষ্টাদশ শতকের গোড়ার দিকে এই ইমারত নির্মিত বলে মনে করা হয়। যা দোতলা এবং এর ছাঁদ সমতল। পুকুরের অন্য পাড়ে রয়েছে একটি প্রাসাদের ধ্বংসাবশেষ যা সীতারামের প্রাসাদ বলে পরিচিত।   সীতারাম রায়  সীতারাম রায় ছিলেন সপ্তদশ-অষ্টাদশ শতকের স্বাধীন রাজা। মাগুরার মোহাম্মদপুরে ছিল তার রাজধানী। যা ছিল পরিখা ঘেরা। সেই পরিখা স্থানীয়দের কাছে গড় নামে পরিচিত। সীতারাম রায়ের পিতা ছিলেন মুঘল আমলে মুর্শিদাবাদের নবাবের একজন পদস্থ কর্মচারী। সীতারাম মুর্শিদাবাদের নবাবের কাছ থেকে জমিদার ও পরে রাজা উপাধি লাভ করেন। সময়ের সাথে প্রতিপত্তি লাভের সাথে সাথে প্রবল ক্ষমতাধর হয়ে উঠলে নবাবকে রাজস্ব দেওয়া বন্ধ করে দেন।  নবাব মুর্শিদকুলি খান এতে রুষ্ট হন এবং ফৌজদার আবু তোরাবের নেতৃত্বে এক সেনাদল প্রেরণ করেন। সীতারামের বাহিনীর সাথে নবাব বাহিনীর যুদ্ধে বাংলার নবাবের বাহিনী হেরে যায় এওবং সেনানায়ক আবু তোরাব নিহত হন। ১৭১৪ খ্রিষ্টাব্দে বখ্‌শ আলী খাঁর নেতৃত্বে নবাবের এক শক্তিশালী বাহিনী আবারও যুদ্ধে প্রেরণ করলে সীতারাম রায় পরাজিত, বন্ধী এবং নিহত হন। এবং সীতারাম প্রতিষ্ঠিত স্বাধীন রাজ্যের সমাপ্তি ঘটে।   তথ্যসূত্র   বিষয়শ্রেণী:বাংলাদেশের পুরাকীর্তি বিষয়শ্রেণী:বাংলাদেশের জলাশয় বিষয়শ্রেণী:রাজা সীতারাম রায়
অ্যাডলিন মিলার, ওরফে অ্যাডলিন ফুরম্যান  (১৭৭৭ – আগস্ট ২৪, ১৮৫৯), ছিলেন একজন আমেরিকান ম্যাডাম  এবং বেশ্যা। তার সমসাময়িক জর্জ টেম্পলটন স্ট্রং এর মতে, মিলার ১৮১০-এর দশকের শেষের দিক থেকে নিউ ইয়র্ক সিটির পতিতাবৃত্তিতে সক্রিয় ছিলেন।  ১৮২১ সালের মধ্যে, তিনি চার্চ স্ট্রিটে একটি পতিতালয় চালাচ্ছিলেন, যেখানে তিনি কমপক্ষে $৫০০ মূল্যের ব্যক্তিগত প্রভাব সংগ্রহ করেছিলেন।    মন্তব্য    তথ্যসূত্র       বিষয়শ্রেণী:১৮৫৯-এ মৃত্যু বিষয়শ্রেণী:১৭৭৭-এ জন্ম বিষয়শ্রেণী:মার্কিন পতিতালয়ের মালিক ও ম্যাডাম বিষয়শ্রেণী:মার্কিন পতিতা